РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  44
от заседание на Комисия ”Професионална квалификация, информационни технологии и статистика” на ВСС,
проведено на 17.10.2012 г.

Днес, 17.10.2012 г. /сряда/ от 09.00 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
     ЧЛЕНОВЕ:	Мария Кузманова зам. председател
			Галина Карагьозова - отсъства
						Даниела Костова
					Елка Атанасова
					Михаил Кожарев
					Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев – главен експерт дирекция „Информационни системи”, Мая Атанасова - старши експерт-юрисконсулт дирекция „Правна” и Румен Митев – главен експерт съдебна статистика.

1. ОТНОСНО: Проект за изменение и допълнение на Вътрешните правила за организацията и дейността на комисия „Професионална квалификация, информационни технологии и статистика” при ВСС.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема проекта за изменение и допълнение на Вътрешни правила за организацията и дейността на комисия „Професионална квалификация, информационни технологии и статистика” при ВСС.

2. ОТНОСНО: Извлечение от протокол № 42/11.10.2012 г. от заседание на Висшия съдебен съвет за определяне на Работна група за изготвяне на проект на Годишна програма за дейността на ВСС.

КОМИСИЯ “ПРОФЕСИОНАЛНА КВАЛИФИКАЦИЯ,
ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Отлага разглеждането на т. 2 от дневния ред за следващо заседание на комисията.

3. ОТНОСНО: Писмо от председателя на Административен съд гр. Смолян с искане за отпускане на 5500 лв. за закупуване на пет броя персонални компютри; Писмо от председателя на Окръжен съд гр. Варна с искане за отпускане на 17 500 лв. за закупуване на компютърна техника; Извлечение от протокол № 45/25.09.2012 г на комисия „Бюджет и финанси” относно искане от председателя на Районен съд гр. Балчик за осигуряване на средства за закупуване на скенер за съдебно изпълнителна служба, искане за закупуване на техника - 1 бр. преносим компютър, 3 бр. МФУ, резервни части на компютърни конфигурации, 4 бр. слушалки; Извлечение от протокол № 45/25.09.2012 г на комисия „Бюджет и финанси” относно искане от председателя на Районен съд гр. Елена за отпускане на 2000 лв. за закупуване на скенер; Писмо от председателя на Окръжен съд гр. Русе относно отпускане на средства за закупуване на скенер във връзка с обмена на информация по електронен път между Висшия съдебен съвет, окръжните съдилища и Агенцията по вписванията; Писмо от председателя на Окръжен съд гр. Ямбол във връзка с обмена на информация по електронен път между Висшия съдебен съвет, окръжните съдилища и Агенцията по вписванията.

След обсъждане на информацията за състоянието на компютърната техника в съдилищата, събрана в изпълнение на решения на КПКИТС по протоколи 38/01.11.2011 г. и  15/03.04.2012 г. и с оглед целесъобразното и ефективно изразходване на финансовите средства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Потвърждава решението на комисията по протокол 33/03.07.2012 г., т.1, относно реда за даване на разрешения за закупуване на компютърна техника.
3.2. Разрешения за закупуване на компютърна техника да се дават в следните случай:
-	За замяна на дефектирала техника, чийто ремонт е невъзможен или нецелесъобразен;
-	При увеличаване на щатните бройки, за които няма налична техника;
-	За поетапна подмяна на техника произведена преди 2006 г,
като се отчита натовареността (брой дела за разглеждане) на съда .
3.3. Определя пределни цени с ДДС на компютърната техника, както следва:
-	Компютър – 800 лв.;
-	Монитор – 300 лв.;
-	Компютърна конфигурация – 1 100 лв.;
-	Сървър от висок клас – 12 000 лв.;
-	Сървър от среден клас – 8 000 лв.;
-	Сървър от нисък клас – 5 000 лв.;
-	Персонален принтер – 250 лв.;
-	Принтер (многофункционално устройство) – 450 лв.;
-	Принтер (многофункционално устройство) от среден клас – 850 лв.;
-	Персонален UPS – 150 лв.;
-	UPS за сървър – 1 000 лв.;
-	UPS за сървър RACK монтаж – 1 400 лв.;
-	Скенер – 2 500 лв..
3.4. При промяна на пазарните условие, да се променят  и определените пределни цени.
3.5. Определя приоритет в даването на разрешения за закупуване на компютърна техника и съответно отпускането на финансови средства, както следва:  сървъри, компютри, UPS за сървъри, принтери,  персонални UPS, скенери.
3.6. Искания за закупуване на софтуерни лицензи да се разглеждат в края на 2012 г., в зависимост от изпълнението на бюджета и изготвянето на бюджетната прогноза за 2013-2016 г.
3.7. Искания от съдилищата за закупуване на компютърна техника да се разглеждат на тримесечие по критериите за натовареност и в зависимост от дадените разрешения на съответния съд, за времето 5 години назад.
3.8. Отлага разглеждането на изброените искания по точки. от 3 до 8 от дневния ред.

9. ОТНОСНО: Писмо от председателя на Административен съд София-град с предложение за промяна решение на комисията по т. 7 от протокол № 13/31.03.2009 г. и решение по т. 16.2 от протокол № 3/31.01.2009 г. на ВСС във връзка със статистическите таблици за годишен отчет за работата на апелативните, окръжните, административните, районните и военните съдилища.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Отлага разглеждането на т. 9 от дневния ред за следващо заседание на комисията.
9.2. Възлага на Румен Митев – главен експерт съдебна статистика при АВСС да подготви становище по исканите промени в статистическите таблици за годишен отчет за работата на апелативните, окръжните, административните, районните и военните съдилища, за следващото заседание на комисията.

10. ОТНОСНО: Писмо от председателя на Административен съд гр. Силистра относно отчитането на срока на свършените дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Обединява разглеждането на писмото с обсъждането по т.9 и го отлага за следващо заседание на комисията.

11. ОТНОСНО: Писмо от председателя на Районен съд гр. Радомир с предложения за промени в отчетните форми на годишните статистически отчети на съдилищата.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Обединява разглеждането на писмото с обсъждането по т.9 и го  отлага за следващо заседание на комисията.

12. ОТНОСНО: Писмо от Министерство на труда и социалната политика с приложен въпросник по приложението на Директива 2000/43 и Директива 2000/78.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Възлага на Румен Митев – главен експерт съдебна статистика при АВСС да изпрати въпросника по приложението на Директива 2000/43 и Директива 2000/78 до всички съдилища, които да върнат отговор в срок до 26.10.2012 г.

13. ОТНОСНО: Писмо от председателя на Окръжен съд гр. Плевен с искане за внедряване на уеб приложение „Съдебна информационна система” за достъп до информацията за движението на делата, за членовете на Адвокатска колегия – гр. Плевен.
След като се запозна с писмото на председателя ОС гр. Плевен и решението на комисия ПКИТС по протокол 26/05.06.2012 г., т. 4. относно внедряването на авторски разработки на уеб приложения предоставящи достъп до информация от съдебните дела,  за което се заплаща месечна абонаментна такса от съда или от потребителите, за което са уведомени председателите на всички съдилища с писмо.№ 91-00-053/21.06.2012 г.,  

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Комисията не намира основание за отмяна на цитираното решение, с което се указва на председателите на съдилищата да се въздържат от внедряване на уеб приложение „Съдебна информационна система” предоставяща достъп до информация за съдебните дела.
13.2. Предлага на комисия „Бюджет и финанси” на ВСС да не отпуска средства на съдилищата за внедряване на уеб приложения предоставящи достъп до информация за съдебните дела. 

14. ОТНОСНО: Писмо от „Информационно обслужване” АД – София относно проблеми, свързани с финансирането на дейностите по поддръжката на Националната информационна система „ДЕЛФИ”.
След като се запозна с писмата от „Информационно обслужване” АД – София, договор № ПО 16-88/22.06.1999 г., възможностите на бюджета на съдебната власт и отговора на Министъра на финансите относно целево отпускане на допълнителни средства за 2012г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. За настоящата 2012 г. не може да се осигурят средства за финансиране на дейностите по поддръжката на Националната информационна система „ДЕЛФИ”.
14.1. Да се изпрати писмо до „Информационно обслужване” АД – София и се приложи отговорът на Министъра на финансите. Писмото да се подпише от председателите на комисия „Професионална квалификация, информационни технологии и статистика” и комисия „Бюджет и финанси” на ВСС.

15. ОТНОСНО: Писмо от председателя на Окръжен съд гр. Смолян.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Приема за сведение писмото от председателя на Окръжен съд гр. Смолян.

16. ОТНОСНО: Покана от Българската асоциация по информационни технологии за участие в конкурс за значим принос за развитието на информационните и комуникационни технологии.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

16.1. Приема за сведение поканата от Българската асоциация по информационни технологии.

ДОПЪЛНИТЕЛНА ТОЧКА:

17. ОТНОСНО: Писмо от председателя на Апелативен съд гр. Пловдив относно използване на видеоконферентни системи.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Отлага разглеждането на т. 17 от дневния ред за следващо заседание на комисията.

ПРЕДСЕДАТЕЛ
НА КОМИСИЯТА:

РУМЕН ГЕОРГИЕВ